Județul în care ambulanțele fac gaură în buget. Suma plătită lunar pentru Salvările care au și peste un milion de kilometri la bord
Ambulanțele vechi fac gaură în bugetul Serviciului de Ambulanță Gorj. În fiecare lună, instituția plătește peste 200 de mii de lei pentru întreținerea celor 43 de autospeciale. Unele dintre ele sunt folosite 24 de ore din 24, iar altele au ajuns să aibă chiar și peste un milion de kilometri la bord.